# אזדרכת מצויה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אזדרכת מצויה
מיון מדעי
ממלכה: | צומח
מערכה: | בעלי פרחים
מחלקה: | דו פסיגיים
סדרה: | אלתאים
משפחה: | אזדרכתיים
סוג: | אזדרכת
מין: | אזדרכת מצויה
שם מדעי
Melia azedarach

אִזדרכת מצויה (Melia azedarach) הוא עץ נשיר ממשפחת האזדרכתיים (Meliaceae) – היא משפחת התולענה (מהגוני). מקום גידולו הטבעי בדרום ובמזרח אסיה (הודו, סרי לנקה, דרום סין, יפן, אינדונסיה, אוסטרליה ובדרום-מערב האוקינוס השקט - איי שלמה).

## [עריכה] מקור השם

מקור שם הסוג – Melia – מהמלה היוונית לדבש: μέλι, מכיוון שפרחי רבים מהסוג מואבקים על-ידי דבורי דבש. שם המין המדעי, וכן השם העברי והשם בשפות רבות אחרות נגזר מסורית עתיקה.

שמו בערבית ازادرخت (אזאדירח'ת) ובאנגלית – Chinaberry או Bead Tree.

## [עריכה] תאור כללי

אזדרכת מצויה בחורף – העלים נשרו, הפירות נשארו

עץ בוגר של אזדרכת מצויה מגיע לגובה 7 עד 12 מטרים. לסוג שני זנים:

- floribunda – בו מהגזע הראשי מסתעפים ענפים צדדיים באופן לא אחיד, ויוצרים צמרת עגולה
- umbraculiformais שגזעו מסתעף בגובה 2 עד 3 מ' לענפים דקים יותר, היוצרים צמרת שטוחה יותר, דמויית מטריה.

העץ עומד בשלכת במשך החורף. באביב צומחים העלים המנוצים פעמיים או שלושה. העלים בצבע ירוק כהה בצידם העליון, וירוק בהיר יותר בצידם התחתון; לעלעלים שפה משוננת.

מיד לאחר לבלוב העלים מתחילה הפריחה הריחנית. הפרחים סגולים-בהירים וגדלים באשכולות. הפרח דו-מיני, בעל גביע בן 5 אונות, ו-5 עלי כותרת.

פירות האזדרכת המצויה

הפרי הוא גלעיני, בצורה ובגודל של גולת-משחק. לפני ההבשלה צבעו ירוק, והוא הופך צהוב-בהיר עם הבשלתו. הפרי נותר תלוי על העץ לאורך כל החורף, כשהוא מלבין בהדרגה. בפרי גלעין בודד וקשה, אשר שימש לפני עידן הפלסטיק ליצירת חרוזים למחרוזות, כולל מחרוזות תפילה בעולם הנוצרי.

כל חלקי העץ הם רעילים מאוד לאדם וליונקים אחרים. ריכוז הרעל הגבוה ביותר הוא בפירות. עם זאת, עטלפי פרי ומספר מיני ציפורים מסוגלים לאכול את הפירות, והם מפיצים את הזרעים בהפרשותיהם.

## [עריכה] האזדרכת המצויה בישראל

האזדרכת הובאה לראשונה לארץ ישראל ב-1577. היא עדיין ניטעת כצמח נוי, אך כיום העץ נמצא ברשימת הצמחים הפולשים של המשרד לאיכות הסביבה. הוא נחשב פולש גם בארצות הברית ( 21 מדינות), מקסיקו, מרכז אמריקה, קולומביה, פרגוואי, ונצואלה, אנגליה, צרפת, גרמניה, איטליה, פורטוגל, תורכיה, אירן ועירק.

## [עריכה] שימושים

חומר העץ המתקבל מהאזדרכת הוא קשה ובעל מרקם יפה, ולכן משתמשים בו הרבה בתעשיית עיבוד עץ במחרטה (Woodturning).

עלי העץ משמשים כקוטל חרקים טבעי, בין השאר לשמירת מזון וכקוטל עש לשמירת בגדים באפסון.

ברפואה העממית נודע שימוש בקליפת השרש כסם משלשל וכסם הקאה.

## [עריכה] מקורות וקישורים חיצוניים

1. עזריה אלון (עורך), החי והצומח של ארץ ישראל, משרד הבטחון – ההוצאה לאור, 1988; כרך 12, עמ' 149
2. המשרד לאיכות הסביבה - מסמך מדיניות בנושא: מיני צמחים פולשניים בשטחים מוגנים ופתוחים באזור המרכז, פברואר 2005
3. http://www.mediterraneangardensociety.org/plants/Melia.azedarach.cfm
4. באתר ה-Agricultural Research Service, Germplasm Resources Information Network של משרד החקלאות האמריקאי
5. באתר ה-Natural Resources Conservation Service של משרד החקלאות האמריקאי
6. שימוש רפואי בקליפת השרשים

מיזמי קרן ויקימדיה |  |
תמונות ומדיה בוויקישיתוף: אזדרכת מצויה

מקור: http://he.wikipedia.org../../../%D7%90/%D7%96/%D7%93/%D7%90%D7%96%D7%93%D7%A8%D7%9B%D7%AA_%D7%9E%D7%A6%D7%95%D7%99%D7%94.html

קטגוריות: אזדרכתיים | עצים | מינים פולשים בישראל

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Español
- 日本語
- Nederlands
- Português
- Svenska
- Tiếng Việt